Maatreëls vir die geveg teen die Covid-19-pandemie – Fase 2 - Corona Krisissentrum
Tuis / Covid 19 en die ekonomie / Maatreëls vir die geveg teen die Covid-19-pandemie – Fase 2
Maatreëls vir die geveg teen die Covid-19-pandemie – Fase 2
Die minister van finansies, Tito Mboweni, het die land op 14 April toegespreek en gesê dat die Tesourie tans besig is met "fase 2" van verskeie ekonomiese ingrypings wat daarop gemik is om Suid-Afrikaners tydens die Covid-19-pandemie te help. Hierdie maatreëls word ingestel om die langdurige sluiting van die ekonomie tot die minimum te beperk.
Mboweni het gesê die maatreëls sal tot gevolg hê dat die land se belastingraamwerk hersien word om die uitwerking van Covid-19 op die staatskas in ag te neem.
Mboweni beskryf die Covid-19-pandemie as een van die grootste uitdagings wat ons land nog ooit in die gesig moes staar. Hy sê voorts dit is 'n driedubbele ramp. Dit is eerstens 'n gesondheidsramp wat die hulpbronne van ons gesondheidsorgstelsel tot die uiterste sal beproef. Dit is ook 'n wêreldwye ekonomiese ramp wat wêreldwye ekonomiese groei en gevolglik eksterne vraag aansienlik sal laat daal, en dit is 'n binnelandse ekonomiese ramp, want ons binnelandse reaksie daarop sal ekonomiese aktiwiteit beperk, ten opsigte van vraag sowel as aanbod.
Volgens die minister is dit belangrik om die gesondheid en lewens van landsburgers eerste te stel, maar hy het bygevoeg dat die regering ook mense se lewensbestaan moet beskerm.
Volgens Mboweni sal die ekonomiese reaksie data-afhanklik wees en die regering sal sy reaksie in die stryd teen die Covid-19-pandemie en die gevolge daarvan deurlopend evalueer en bywerk.
Die Monetêre Beleidskomitee het Dinsdag die rentekoers met nog 100 basispunte verlaag.
Die minister het ook gesê dat die Suid-Afrikaanse ekonomie aan die begin van die Covid-19-krisis reeds in 'n resessie verkeer het en dat die situasie waarskynlik die afswaai sal vererger. Hy het bygevoeg dat die regering se interne scenario-beplanning die ekonomiese impak van verskillende inperking-scenario's ondersoek het, met die gevolge wat elkeen inhou.
"Die regering se huidige scenario is dat 'n diep resessie in 2020 verwag kan word wat deur 'n opswaai in ekonomiese groei gevolg sal word," het Mboweni gesê.
Die minister sê dat die pandemie en die reaksie daarop groot ontwrigting en wêreldwye voorsieningskettings sal veroorsaak.
"Die inperkingsmaatreëls in talle lande sal tot gevolg hê dat verbruik daal, en gevolglik ook die wêreldwye vraag na goedere. Dit sal ons uitvoere verminder. Wêreldwye groei is skerp afwaarts aangepas. Ons ekonomie is ook baie afhanklik van dienste, veral toerisme. Dit sal deur die wêreldwyd reisverbod geraak word. Dit is twee voorbeelde van ons deur 'n komplekse en ontwikkelende wêreldwye noodtoestand geraak gaan word," het Mboweni bygevoeg.
Fase 2 van die ekonomiese beleidsreaksie
Mboweni sê aangesien die regering 'n data-afhanklike benadering gebruik om die pandemie en die gevolge daarvan te hanteer, word fase twee tans nog ontwikkel as 'n stel ingrypings.
Volgens Mboweni bied die huidige krisis 'n belangrike geleentheid vir die regering om strukturele hervormings te implementeer wat netwerkbedrywe sal herstruktureer, KMMO's vir groei en werkverskaffing sal oopmaak, en breë-gebaseerde maatreëls sal implementeer wat die koste om sake te doen, sal verlaag.
Die stappe wat gedoen sal word, sluit die volgende in:
Duidelike beramings van die addisionele koste vir gesondheidsorg wat nodig sal wees.
Herprioritisering van onnodige uitgawes sodat dit vir gesondheidsorg aangewend kan word.
Die impak van die verlangsaming op inkomsteprojeksies moet bepaal word.
Die koste moet sover moontlik bereken word (hoeveel is nodig?)
Dit moet tydelik wees (duidelike tydlyn van een jaar).
Dit moet as 'n derde verdedigingslinie vir kwesbare persone saamgestel word.
Daar moet 'n duidelik plan wees om fiskale volhoubaarheid te herstel en die tempo van skuld wat oploop te beperk.
Dit moet ondersteun word deur 'n ekonomiese herstelplan (strukturele hervormings) en 'n stel hervormings binne die fiskale stelsel, bv. duidelikheid oor tolpaaie, hervorming van die Padongelukkefonds ten einde daardie inkomste vir die fiskus en kernprioriteite van die regering te ontsluit, die konsolidasie van openbare entiteite en hersiening van die portefeulje van ondernemings in staatsbesit.
Die minister sê dat hy en sy kollegas in die ekonomiese groep 'n paar voorstelle saamgestel het oor hoe die ekonomie kan groei, en dat hierdie voorstelle binnekort bekend gemaak sal word. Een van die maatreëls sluit in onder meer in die uitbreiding van steun vir KMMO-lenings deur die bankstelsel, soortgelyk aan dié van ander lande.
Deur die Nasionale Tesourie ondersoek die regering alle befondsingskanale om alle Covid-19-verwante programme en maatreëls te finansier wat daarop gemik is om die pandemie te takel. Die befondsingskanale sal nie tot plaaslike bronne beperk word nie, maar sal insluit om alle vennote wêreldwyd en internasionale finansieringsinstellings in te sluit. Befondsingstransaksies sal amptelik aangekondig word sodra dit gesluit is.
Mboweni het gesê die Covid-19-pandemie en die maatreëls wat die regering ingestel het, het 'n negatiewe impak op ekonomiese groei en die regering se fiskale posisie gehad. Die bestaande fiskale posisie was reeds onseker, en daarom moet die regering seker maak dat hul volgende stappe op die lange duur nie groter skade berokken aan die fiskale volhoubaarheid nie aangesien die vermoë om op 'n krisis te reageer swak is.